OpenLLM-France/wikimedia huggingface dataset:
# Galiza Ceive-OLN

Galicia Ceibe-Organización de Liberación Nacional (Galicia Ceibe-OLN) ("Galiza Dieub-Aozadur evit an Dieubidigezh Vroadel") a oa anv un aozadur disranner galizek eus an tu-kleiz bet krouet e 1980 gant Partido Galego do Proletariado (PGP, "Strollad Proletariad Galiza") evel un talbenn politikel.
Dont a reas da gemer e blas da vat e 1981 pa oa bet divodet ez-ofisiel PGP o kenderc'hel da difenn dieubidigezh leun Galiza hag hep sevel a-enep d'ar stourm dre an armoù.
E 1982 e oa hennezh unan eus an aozadurioù hag a gemeras perzh e krouidigezh Bloque Nacionalista Galego (BNG, "Bloc'had Broadelour Galiza"), met mont a reas kuit un nebeud mizioù war-lerc'h dre ma tifnne ur strategiezh disheñvel e-keñver ar mouezhiadegoù.
Da geñver mouezhiadegoù 1983 e oa bet savet ul listenn unvan anvet Candidaturas de Unidade Popular enni Galiza Ceive-OLN a-gevret gant Partido Comunista Obrero Español (PCOE, "Strollad Komunour Micherour Spagn") ha tud distrollad all. Izel-tre e oa bet an disoc'hoù avat ha gant an dipitet ma oant, er VI Bodad Vroadel e kinnigas Xosé Luís Méndez Ferrín divodañ an aozadur ez-ofisiel er bloavezh-se, met voete e oa bet a-enep gant an darn vrasañ eus an izili. Kemmañ a reas an aozadur e anv neuze ha dont a reas da vezañ Galiza Ceive-OLN hervez ar skritur "reintegracionista" hag a glask adunaniñ ar galizeg hag ar portugaleg dre skrid.
Souten a reas ez-politikel ar strollad armet Exército Guerrilheiro do Povo Galego Ceive.
E 1988 e voe bet savet Frente Popular Galega ("Talbenn Pobl Galiza") dre unaniñ Galiza Ceive-OLN gant un disrann eus Unión do Povo Galego (UPG, "Unvaniezh Pobl Galiza") anvet Partido Comunista de Liberación Nacional ("Strollad Komunour evit an Dieubidigezh Vroadel") mui Grupos Independentistas Galegos "Stroladoù Disrannourion Galiza") ene studierion/ezed eus Skol-Veuur Sant-Jakez a Gompostela.
Kuitaat a reas Galiza Ceive-OLN an Talbenn ur bloaz war-lerc'h avat abalamour da sav-poentoù disheñvel e-keñver strategiezh, en em divodañ a reas ha savet e oa bet en e lerc'h Assembleia do Povo Unido (APU).
# Fedora

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Fedora a c'hell bezañ
* Fedora (anv-badez), un anv-badez italianek roet d'ar plac'hed, deuet da vout anv meur a oberenn;
* Fedora, un tog graet gant ar gompagnunezh Borsalino;
* Fedora, un dasparzh Linux.

## Oberennoù

* Fedora , un drama skrivet gant Victorien Sardou, krouet gant Sarah Bernhardt e 1882;
* Fedora, ur c'hoarigan savet gant Umberto Giordano e 1898 diwar ar pezh;
* Fedora, ur film stadunanat savet gant Billy Wilder e 1978, ha Marthe Keller ha William Holden o c'hoari ennañ.
# Fedora (tog)

Ar fedora zo anv un tog feltr graet gant ar gompagnunezh Borsalino en Italia, hag a zo bet brudet dre ar sinema. E broioù zo e vez anvet borsalino, e Breizh-Veur trilby.

## Fedora ha borsalino

Ne vez ket graet ar c'hemm atav etre fedora ha borsalino: gant ar gompagnunezh Borsalino e vezont graet o-daou, hag en feltr. Graet e veze feltr ar fedora gant gloan, e-skoaz hini ar borsalino a veze graet gant krec'hin lapined.
Hiziv e vezont graet gant meur a zanvez disheñvel, ha kemm zo etreze muioc'h dre o stumm : tric'hornek evit kurunenn ar fedora.

## Istor

Ganet e oa an anv fedora e 1891 abalamour d'ur pezh gallek skrivet gant Victorien Sardou evit Sarah Bernhardt. C'hoariet e voe e SUA e 1889. Sarah a oa ur briñsez Fedora hag a wiske un tog heñvel ouzh ur borsalino. Dont a reas da vout ur c'hiz evit ar merc'hed da gentañ, a-raok bezañ adkemeret gant ar baotred.

## Er sinema

* E Casablanca hag ar Maltese Falcon (Falc'hun Malta) eo ur fedora a zo war-benn Humphrey Bogart.
* En "Dollars Trilogy", an tri western italian graet gant Sergio Leone, e vije ur fedora war benn Clint Eastwood.
* Ar Blues Brothers a wisk pep a fedora er film.
# Feignies

Feignies zo ur gumun e departamant gall an Norzh e Bro-C'hall.

## Istor
### XX$^{vet}$ kantved

* Eil Brezel-bed: dieubet e voe Feignies gant lu SUA d'an 2 a viz Gwenholon 1944.

## Monumantoù ha traoù heverk

* Kreñvlec’h Leveau

## Douaroniezh

* War an harzoù gant Belgia emañ Feignies.
* E Feignies emañ eienenn ar stêr Flamenne.

## Emdroadur ar boblañs 1793-2007

* Andonioù : Cassini hag EBSSA

## Dave ha notennoù

* ↑ La Voix du Nord
# Fehu

Ar run ᚠ (Fe) (norseg fé; hensaozneg feoh) a verk ar son f er Futhark skandinaviat hag er Futhorc (Futhark saoz). E anv a dalva 'pinvidigezh' ha kar eo d'ar ger saoznek fee a dalve-eñ 'dañvad' pe 'saout', 'chatal' eta (nederlandeg vee, alamaneg Vieh, latin pecū, sañskriteg pashu).
Ar run a zeu eus ar proto-germaneg *fehu er Futhark kozh, gant ar ster hañval: "argant, chatal, pinvidigezh".
Al lizherenn zo damheñvel ouzh 𐍆 f, el lizherenneg gotek, hag e oa anvet faihu.
Stumm ar run zo bet tennet eus al lizherenn etruskek v 𐌅 , evel al lizherenn c'hresianek digamma (Ϝ) hag al latin F hag a zeu eus ar lizherenn fenisek waw .

## Barzhonegoù ar runoù

An anv zo bet gwelet e-barzh tri barzhoneg diàr ar runoù:
| Barzhonegoù ar runoù: | Troidigezh e brezhoneg: |
| Norvegeg kozh ᚠ Fé vældr frænda róge; føðesk ulfr í skóge. | Pinvidigezh a ra tabutoù e-touesk an hil; ar bleiz a vev er c'hoadoù. |
| Norseg (pe islandeg kozh) ᚠ Fé er frænda róg ok flæðar viti ok grafseiðs gata aurum fylkir. | Pinvidigezh a ra tabutoù e-touesk an hil ha tan ar mor ha hent an naer. |
| Hensaozneg ᚠ Feoh byþ frofur fira gehƿylcum; sceal ðeah manna gehƿylc miclun hyt dælan gif he ƿile for drihtne domes hleotan. | Pinvidigezh a zo bourrapl evit an holl; hogen bep hini a ranka he reiñ hep keuz, ma fell dezho gounit enor dindan lagad Odin. |
# Fedora (Linux)

Fedora zo un dasparzh Linux a ra gant ar merour pakadoù RPM. Deuet eo er-maez stumm 1.0, anvet Fedora Core 1 « Yarrow », e miz Du 2003. Anvet eo bet ar stummoù Core, gant un anv-kod, betek Core 6. Da c'houde, eo bet lesket a-gostez ar ger « Core ». Deuet eo er-maez stumm 13, « Goddard », e miz Mae 2010.
# Fedora (anv-badez)

Fedora zo un anv-badez italianek, deuet diwar an anv rusek Feodora, hag a zo deuet eus an anv gresianek Teodora.

## Adstummoù

* Dora, berranv
* Fedoro, anv-badez italianek evit ar baotred.
** Fedorino

## Santez

Santez Dorotea, merzheriet e 320 en Alessandria.

## Tud

* Fedora Barbieri (1920-2003), c'hoariganerez italian, mezzosoprano ha contralto.
* Fedora di Leiningen (1807 – 1872), alamanez
* Feodora Kathleen Alice Forde, anv gwir an aktorez saoz Jane Baxter (1909 – 1996)

## Pennad kar

* Fedora
* Dora
# Fedw Fawr

Fedw Fawr zo ur gêriadenn vihan e kumuniezh Llangoed, e Kembre, e kontelezh Enez Mon, 213.4km eus Kerdiz.
* Kêriadennoù Enez Von
* Aberffraw • Amlwch • Benllech • Bethel • Biwmares • Bodedern • Bodewryd • Bodffordd • Bryngwran • Brynrefail • Brynsiencyn • Brynteg • Caergeiliog • Caergybi • Capel Coch • Capel Gwyn • Carmel • Carreglefn • Cemaes • Cerrigceinwen • Dwyran • Y Fali • Gaerwen • Glyn Garth • Gwalchmai • Heneglwys • Hermon • Llanallgo • Llanbabo • Llanbedrgoch • Llandegfan • Llandyfrydog • Llanddaniel Fab • Llanddeusant • Llanddona• Llanddyfnan • Llanedwen • Llaneilian • Llanfachraeth • Llanfaelog • Llanfaethlu • Llanfairpwllgwyngyll • Llanfair-yn-Neubwll • Llanfair-yng-Nghornwy • Llan-faes • Llanfechell • Llanfihangel-yn-Nhywyn • Llanfwrog • Llangadwaladr • Llangaffo • Llangefni • Llangeinwen • Llangoed • Llangristiolus • Llangwyllog • Llaniestyn • Llannerch-y-medd • Llanrhuddlad • Llansadwrn • Llantrisant • Llanynghenedl • Maenaddwyn • Malltraeth • Marianglas • Moelfre • Nebo • Niwbwrch • Pencarnisiog • Pengorffwysfa • Penmynydd • Pentraeth • Pentre Berw • Pentrefelin • Penysarn • Pontrhydybont • Porthaethwy • Porth Llechog • Rhoscolyn • Rhosmeirch • Rhosneigr • Rhostrehwfa • Rhosybol • Rhydwyn • Talwrn • Trearddur • Trefor • Tregele
# Fehmarn

Fehmarn zo un enezenn hag ur gumun e Schleswig-Holstein, e hanternoz Alamagn. An trede enez vrasañ eo Fehmarn en Alamagn. Emañ war aod reter Schleswig-Holstein, er Mor Baltel. E 2006 e oa 13 036 den o chom er gumun. Stag eo enez Fehmarn ouzh an douar-bras war-bouez ur pont.

## Liammoù diavaez

a vo kavet e Wikimedia Commons.
* Fehmarn
* Fehmarn Events
# Ergoiena

Ergoiena (stumm euskarek hag ofisiel; Ergoyena e spagnoleg, diofisiel) zo ur gumun e Nafarroa en Euskal Herria.
# Ergativel-akuzativel

Er yezhoniezh e vez implijet an termen ergativel-akuzativel (e saozneg: ergative-accusative pe tripartite) evit komz eus ur steudadur morfologel-kevreadurezhel pa vez merket gant ar vorfologiezh ha/pe ar gevreadurezh pep doare arguzenn en un doare disheñvel diouzh ar re all, da lâret eo:
Renadenn (O) pe gouzañver (P) ur verb tranzitivel merket en un doare disheñvel diouzh arguzenn nemeti ur verb amdranzitivel (S: ar rener) merket en un doare disheñvel diouzh graer (A) ur verb tranzitivel.
Da skouer evit ar yezhoù implijet gante troadoù:
* An troad akuzativel: merk renadenn ar verboù tranzitivel
* An troad ergativel: merk graer ar verboù tranzitivel
* An troad amdranzitivel: merk rener ar verboù amdranzitivel
Ral-tre eo yezhoù a-seurt-se, en o zouez yezh ar Nez Percé, merket an troad ergativel gant al lostger -nim, an troad akuzativel gant -ne, hag ar merk mann evit an traod amdranzitivel.

## Gwelit ivez:

Damergativelezh

## Daveennoù

* Nez Perce Verb Morphology
# Erge

Erge zo un anv-lec'h brezhoneg a gaver
* en Erge-Vras, kumun e-kichen Kemper,
* en Erge-Vihan, bet kumun betek 1960, hiziv e Kemper,
* en Erge-ar-Mor, kumun e Pentevr, e Bae Sant-Brieg.
# Ergyng

Ergyng a oa ur rouantelezh kozh eus Kembre, er vro a zo breman Herefordshire, etre ar stêrioù Menoe ha Gwy. Enni e oa ivez un darn eus kontelezh Gwent, hag ar gêr roman gozh Ariconium (Weston under Penvard) e oa he c’hêr-benn gentañ moarvat. Eus anv ar gêr-benn e teu anv ar rouantelezh. Archenfield e voe anvet gant ar Saozon.
E 474 e voe krouet gant Gwrfoddw Hen. A-raok-se e oa un darn eus rouantelezh Gwent. Ne badas ket pell he frankiz, avat, rak merc’h roue Glywys a zimezas da v-Meurig Gwent war-dro 570 ha goude 590 e voe unvanet Ergyng gant Gwent.
Adsavet e voe ar rouantelezh gant Erb ap Erbic ap Meurig, roue Gwent, evit e vab Pebiaw Gladrog ab Erb. E genderv, Gwrgan Fawr, e oa roue pennañ e remziad. War a greder, en deus renet war un darn vras eus Morgannwg, marteze betek ar stêr Nedd, er c'hornôg. Ne badas ket ar rouantelezh goude marv he roue diwezhañ Athrwys ha staget e voe ouzh rouantelezh Gwent gant ar roue Meurig, a oa dimezet da verc’h Gwrgant Fawr.
Gant ar Saozon e voe staget he douaroù un tammig a-raok aloubadeg an Normaned.

## Listenn rouaned Ergyng

* Gwrfoddw Hen : 474
* Glywys : 570
* Renet gant rouaned Gwent : 590 - 610
* Pebiaw Gladrog ap Erb : 610
* Gwrgant Fawr : 630
# Eric

Eric zo un anv-badez saoznek.

## Yezhoù all

* Erik, e svedeg
* Erich, en alamaneg
* Éric e galleg.

## Tud
### Eric

* Eric Cobham (tro 1700, Pool – tro 1760), morlaer saoz
* Eric Arthur Blair, anv gwir George Orwell, skrivagner saoz
* Eric Cross (1905-1980), skrivagner
* Eric Defoort (1943 - 2016), politikour eus Flandrez
* Eric Burdon, kaner gant The Animals
* Eric Clapton, gitarour saoz rock ha blues
* Eric Schmidt, prezidant erounit kuzul merañ Google
* Eric Bana (1968), aktour aostralian

### Éric

* Éric Cantona, melldroader gall
* Éric Rohmer, filmaozour gall
* Éric Tabarly, moraer breizhat
* Éric Zemmour, kelaouenner gall
* Éric Sanvoisin (g. e 1961), skrivagner gallek
# Ergny

Kumunioù Frañs :
| Anv | Ergny |
| Skoed | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Montreuil-sur-Mer |
| Etrekumuniezh | Communauté de communes du Canton d'Hucqueliers et environs |
| Kanton | Hucqueliers |
| Kod INSEE | 62302 |
| Kod post | 62650 |
| Maer | Bruno Carlu |
| Amzer-gefridi | 2008-2014 |
| Gorread | 9,29 km² |
| Led | 50° 35' 03" Norzh |
| Hed | 01° 58' 54" Reter |
| Uhelder kreiz | 113 m |
| Uhelder bihanañ | 101 m |
| Uhelder brasañ | 166 m |
| Poblañs hep kontoù doubl | 218 (2007) |
| Stankter | 23 a./km² |
| Lec'hienn ar gumun | |
Ergny a zo ur gumun eus departamant gall Pas-de-Calais (Bro-C'hall).

## Monumantoù ha traoù heverk

* Iliz katolik Saint Léger, XV$^{vet}$ kantved.

## Dave ha notennoù

* ↑ Cassini hag EBSSA
# Erhan

Erhan zo un anv-den turkek a dalvezfe kement ha khan kalonek pe rieg hael.

## Tud

* Erhan Deniz, bokser turk (g. 1985)
* Erhan Güven, melldroader turk (g. 1982)
* Erhan Güleryüz, kaner turk (g. 1966)
* Erhan Bener, skrivagner turk (1929-2007)
* Erhan Şentürk, melldroader turk (g. 1989)
* Erhan Afyoncu, skrivagner hag istorour turk (g. 1967)
* Erhan Işıl, politikour turk (g. 1927)
* Erhan Yazıcıoğlu, aktour turk
# Gebweiler

Gebweiler :
| Anv elzasek | Gawiller |
| Anv alamanek | Gebweiler |
| Anv gallek (ofisiel) | Guebwiller |
| Bro | Elzas |
| Melestradurezh ||
| Stad | Frañs |
| Rannvro | Grand Est |
| Departamant | Roen-Uhel |
| Arondisamant | Thann-Gebweiler |
| Kanton | Gebweiler (pennlec'h) |
| Kod kumun | 68112 |
| Kod post | 68500 |
| Maer Amzer gefridi | Francis Kleitz 2014-2020 |
| Etrekumuniezh | Communauté de communes de la région de Guebwiller |
| Lec'hienn web | http://www.ville-guebwiller.fr |
| Poblañsouriezh ||
| Poblañs | 10 988 ann. (2020) |
| Stankter | 1 135 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 254 m — brasañ 632 m |
| Gorread | 9,68 km² |
| kemmañ |
Gebweiler zo ur gumun e departamant ar Roen-Uhel hag er rannvro Elzas, e reter Bro-C'hall. Pennlec'h arondisamant Gebweiler e oa betek ar 1añ a viz Genver 2015.
Er bloavezh 2020 e oa 10 988 a annezidi hag a reer Guebwillerois anezho e galleg.

## Monumantoù ha traoù heverk

* An ti-kêr.
* Iliz Saint-Léger.
* Kastell Hugstein.

## Kêrioù gevellet

* Castelfiorentino (Italia)
* Luzern (Suis)

## Notennoù ha daveennoù

* ↑ Roadennoù ofisiel e lec'hienn an EBSSA
* ↑ (fr) Décret n°2014-1720 du 29 décembre 2014 portant suppression des arrondissements de Guebwiller et de Ribeauvillé (département du Haut-Rhin)

## Liammoù diavaez

a vo kavet e Wikimedia Commons.
* Lec'hienn ar gumun
# Gebze

Kêrioù Turkia :
| Gebze ||
| Proviñs | Kocaeli |
| Rannvro | Marmara |
| Kod post | |
| Maer | Adnan Köşker (2009 AKP) |
| Vali (prefed) | Gökhan Sözer (2006) |
| Perzhioù douaroniel ||
| Gorread | ha = km² |
| Hed | 40°48' Norzh |
| Led | 29°26' Reter |
| Uhelder | keitat : |
| Poblañs | |
| Stankter | |
| Lec'hienn internet ar gêr | Ti-kêr Gebze |
Gebze zo ur gêr e gwalarn Turkia, tost ouzh 300.000 annezad enni.
Eil kêr vrasañ proviñs Kocaeli eo, goude Izmit.
# Geco (munisionoù)

Geco zo un embregerezh alaman hag a brodu munisionoù armoù-tan hiniennel. Krouet e oa bet e 1887 dindan an anv Gustav Genschow & Co.

## Istor

E 1887 e savas Gustav Genschow, genidik eus Stralsund (Pomerania, Alamagn), e embregerezh sevel kartouchennoù-chase ha drajez-kartouchennoù. Etre 1889 ha 1906 e kreskas en ur brenañ embregerezhioù all. E 1912 e tigoras un is-embregerezh e Vienna evit pourvezañ marc'hadoù Aostria-Hungaria. E 1927 e sinas un emglev gant ar produer munisionoù RWS. E 1952 e adkrogas da sevel munisionoù chase ha sportoù tennañ, a-raok bezañ prenet gant ar strollad Dynamit Nobel AG e 1962. E 1972 e tilojas e uzinoù da Fürth (Bavaria). E 2002 e voe prenet Nobel AG gant ar strollad suis RUAG Ammotec Group, a voe prenet e-unan gant ar strollad Beretta Holding e 2022.
Hiziv an deiz e produ an embregerezh munisionoù ha dafar optek evit ar chaseerien hag ar sportoù tennañ.

## Daveennoù

* ↑ (de) Die Geco Story war lec'hienn an embregerezh (lennet d'an 13/05/2024)
# Gedeoeg

Ur yezh kouchitek ar reter eus isskourr yezhoù an Uheldiroù eo ar gedeoeg (ged(d)eo, deresa pe derasanya) komzet gant 637 082 a dud da yezh kentañ ha gant 47 950 den all da eil yezh en Uheldirioù ar C'hreiz en Etiopia (1992).
Tost eo d'ar sidamoeg dreist-holl.

## Gwelet ivez

* Yezhoù kouchitek
* Yezhoù afrez-aziatek
# Gecinulus viridis

Gecinulus viridis :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Picidae |
| Genad : | Gecinulus |
| Anv skiantel ||
| Gecinulus viridis Blyth, 1862 ||
| D'ar vevoniezh e tenn ar pennad-mañ. ||
Gecinulus viridis a zo ur spesad evned eus ar c'herentiad Picidae.

## Annez hag isspesadoù

Ar spesad emañ brosezat an daou isspesad anezhañ :
* Gecinulus viridis robinsoni, e Malezia,
* G. v. viridis, e kreiz ha reter Myanmar, Thailand.

## Liammoù diavaez

* (en) Gecinulus viridis war al lec'hienn BirdLife International.
* (en) Gecinulus viridis war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Gecinulus viridis.
# Gedichtendag

Gedichtendag (Devezh ar Barzhonegoù) eo devezh ar varzhoniezh nederlandek e Belgia hag en Izelvroioù, lidet bep bloaz d'ar Yaou diwezhañ a viz Genver.

## Istor

Diazezet eo bet ar fest-se gant Poetry International e Rotterdam (NL – Devezhioù ar Varzhoniezh Etrevroadel) e 2000, evit reiñ tu da gement den a gompren nederlandeg da vont e darempred gant ar varzhoniezh. Pep hini a c’hall aozañ abadennoù barzhoniel hag a vez paeroniet gant Poetry International. E-giz-se e vez bep bloaz 200 betek 250 abadenn hag a vez kinniget d’an nederlandegerien.

## Darvoudoù

A bep seurt a vez:
* barzhonegoù er c'helaouennoù, er skingomz, er skinwel hag e lec’hienn genrouedad an Devezh ar Barzhonegoù
* bep bloaz e vez embannet un dastumadig, gwerzhet marc’had-mat, gant ur barzh a dalvoudegezh eus an Izelvroioù pe Flandrez
* prizioù an Devezh ar Barzhonegoù, evit barzhed ‘a vicher’ hag arzkarourien

## Liamm diavaez

* (nl) Lec'hienn ofisiel
# Gebaeg

Ur yezh karenek eus is-skourr ar yezhoù bgaiek ar c'hornôg eo ar gebaeg (geba, kaba pe karenbyu) komzet gant tro-dro da 40.100 den e Myanmar (1983).

## Gwelet ivez

* Yezhoù tibetek-burmek
# Gecinulus

Gecinulus :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Picidae |
| Anv skiantel ||
| Gecinulus Blyth, 1845 ||
| D'ar vevoniezh e tenn ar pennad-mañ. ||
Gecinulus a zo ur genad e rummatadur an evned, ennañ spesadoù speged, krouet e 1845 gant al loenoniour saoz Edward Blyth (1810-1873).

## Spesadoù hag an isspesadoù anezhe

Daou spesad a ya d'ober ar genad :
* Gecinulus grantia
** G. g. grantia, indochinensis ha viridanus,
* Gecinulus viridis
** G. v. robinsoni ha viridis.
Pemp (5) isspesad en holl : o c'havout a reer en Azia ar gevred.

## Notennoù ha daveennoù

* ↑ (en) Roadennoù IOC World Bird List diwar-benn Picidae/Gecinulus (lennet e-barzh d'an 12 a viz Mezheven 2016).
# Gecinulus grantia

Gecinulus grantia :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Picidae |
| Genad : | Gecinulus |
| Anv skiantel ||
| Gecinulus grantia (Horsfield, 1840) ||
| D'ar vevoniezh e tenn ar pennad-mañ. ||
Gecinulus grantia a zo ur spesad evned eus ar c'herentiad Picidae.
Anvet e voe Picus (Chrysonotus) Grantia (kentanv) da gentañ-penn (e 1840) gant an naturour stadunanat Thomas Horsfield (1773-1859).

## Annez hag isspesadoù

Ar spesad a gaver an tri isspesad anezhañ :
* Gecinulus grantia grantia, eus reter Nepal da vMyanmar ha kreisteiz Sina (kornôg Yunnan),
* G. g. indochinensis, eus mervent Sina (mervent Yunnan) da walarn Thailand, Laos ha Viêt Nam,
* G. g. viridanus, e gevred Sina (Fujian ha hanternoz Guangdong).

## Liammoù diavaez

* (en) Gecinulus grantia war al lec'hienn BirdLife International.
* (en) Gecinulus grantia war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Gecinulus grantia war al lec'hienn Avibase.
# Gediminas Sarakauskas

Gediminas Šarakauskas a zo bet ganet e 1977.
Mestrc’hoarier echedoù lituanian eo.
Mestr Meur Etrebroadel eo.
2446 eo e renk Elo.

## Liammoù diavaez

* E fichenn FIDE
* E c’hoari e Chess Games
# Georg von Ehingen

Jörg von Ehingen, pe Georg von Ehingen (1428 - 1508) a oa ur marc'heg alaman ganet e kastell Hohenentrigen, e kichen kêr vihan Rottenburg-am-Neckar e Swabia ( Baden-Württemberg hiziv), war lez ar stêr Neckar.
Skrivañ a reas un Deizlevr gant e eñvorennoù, ma kont an div veaj vras a reas, an eil d'an Douar Santel, eben da Bortugal ha Maroko.

## Levrlennadur

* Franz Pfeiffer: Des schwäbischen Ritters Georg von Ehingen Reisen nach der Ritterschaft. Literarischer Verein, Stuttgart 1843.
# Georg von Preußen

Georg von Preußen (1826-1902) a oa ur priñs ha jeneral eus Prusia. Barzh ha skrivagner alamanek e oa ivez, evel Gunther von Freiberg pe George Conrad. 25 fezh-c'hoari en deus embannet.
# Georg von Sachsen

Georg von Sachsen zo anv meur a roue pe briñs:
* Georg der Bärtige (1471–1539), Dug Sachsen,
* Georg Iañ von Sachsen-Meiningen (1761-1803), Dug Sachsen-Meiningen,
* Georg von Sachsen-Altenburg (1796–1853), Dug Sachsen-Altenburg,
* Georg II von Sachsen-Meiningen (1826–1914), Dug Sachsen-Meiningen
* Georg Iañ von Sachsen (1832-1904), Roue Sachsen (1902-1904),
* Georg Karl Friedrich Franz von Sachsen-Altenburg,
* Georg von Sachsen-Meiningen (1892–1946), penn an tiegezh Sachsen-Meiningen,
* Georg von Sachsen (1893–1943), Priñs a Sachsen, ha beleg katolik .

## Pennadoù kar

* Georg Iañ, Dug Pomerania (1493–1531)
* Johann Georg von Sachsen
# Georg V Hannover

Georg V, Roue Hannover hag eil Dug Cumberland ha Teviotdale (Berlin, 27 Mae 1819 – Paris, 12 Mezheven 1878), a voe diwezhañ Roue Hannover.

## Buhez
### Orin ha bugaleaj (1819–1851)

Ar priñs Georg Friedrich Alexander Karl Ernst August a oa mab da Ernst August Iañ eus an tiegezh alaman-saoz Hannover ha d'e wreg Friederike von Mecklenburg-Strelitz. Ur c'henderv d'ar rouanez Victoria e oa. Tremen a reas e vugaleaj e Berlin hag e Bro-Saoz. War-lec'h fin an unaniezh etre Breizh-Veur ha Hannover ha tronidigezh e dad e teuas da vout hêr ar gurunenn, hogen chom a reas hêr lezennel ar roue George III betek ganedigezh merc'h ar rouanez Victoria, ar briñsez Victoria, e 1840.

### Skoazeller ar sevenadur

Ar roue Georg a oa frañmason ha Mestr Bras strollad Hannover (Großloge von Hannover') adalek 1857 betek e zivodadur e 1866.
Dindan ren Georgs V e kreskas buan-ha-buan buhez ar sonerezh-lez e Hannover. Kemer a reas perzh ennañ dre ma oa pianoour ha sonaozer e-unan. War-dro 200 oberenn zo bet savet gantañ, en o zouesk liedoù, laz-kanaouennoù ha kensonadurioù. Daoust ma plije dezhañ muioc'h hesonoù italian ha ma oa levezonet ganto en e oberennoù, e kasas war-raok labour e gempredidi evel Hector Berlioz, Robert Schumann, Richard Wagner ha Johannes Brahms.

## Notennoù

* ↑ Lennhoff, Eugen & Posner, Oskar (1932) : Internationales Freimaurer-Lexikon. München : Almathea-Verlag, 1980 (ISBN 978-3-85002-038-1)